stanford-oval/wikipedia huggingface dataset:
סידור בלרסקי
הערות שוליים

↑  אורח אמן מארצות הברית, דבר, 5 באוקטובר 1947; קבלת פנים לזמר ס. בילרסקי, דבר, 12 באוקטובר 1947; ביקורי סידור בילרסקי, משמר, 17 באוקטובר 1947; תל-אביב: הקונצרט של סידור בילארסקי, דבר, טור 1, 24 באוקטובר 1947; תל-אביב: במות, משמר, 6 בנובמבר 1947; סידור בילארסקי, משמר, 16 בנובמבר 1947; תל-אביב: רסיטל פרידה לסידור בלרסקי, משמר, 20 בנובמבר 1947; תל-אביב: במות, משמר, טור 2, 25 בנובמבר 1947; תל-אביב: פגישה עם המשורר א. סוצקבר, דבר, טור 2, 26 בנובמבר 1947.
↑  גימל., לילות השבוע הבא, מעריב, 7 באוקטובר 1949; חיפה: קבלת פנים נלבבת נערכה לזמר האורח סידור בלרסקי, דבר, 31 באוקטובר 1949.
↑  הזמר ס. בילרסקי הגיע לישראל, על המשמר, 19 בספטמבר 1952; חגיגת סוכות עממית לא.א.ע., דבר, 9 באוקטובר 1952; קונצרט הבכורה, על המשמר, 10 באוקטובר 1952; במסיבת העתונאים השנתית, הצופה, 12 באוקטובר 1952.
↑  סידור בילרסקי בארץ, דבר, 14 באוקטובר 1962; סידור בילרסקי בחולון, דבר, 20 בנובמבר 1962; 
קונצרט עממי: סידור בילרסקי, דבר, 22 בנובמבר 1962.
↑  אנשים ומוסדות, מעריב, 1 ביולי 1965.
↑  אנשים ומוסדות, דבר, 14 באוגוסט 1968; 
קונצרט יחיד של הזמר סידור בילרסקי (אורח בית הנשיא), מעריב, 16 באוגוסט 1968; מסיבה למזכיר הארבייטר רינג ולסי בילרסקי, דבר, 19 באוגוסט 1968.
↑  תל-אביב: קונצרט של הזמר סידור בלרסקי, דבר, 12 באפריל 1971.
↑  א. כנרתי, זמר השיר היהודי, דבר, 11 ביולי 1973.
↑  Register of the Sidor Belarsky Collection, 1900-1975 באתר ספריית הרולד ב' לי, אוניברסיטת בריגהאם יאנג.
| --- | --- |
בקרת זהויות :  NLI: 987007304644005171  GND: 103949720  ISNI: 0000 0001 1643 9171  LCCN: n91128089  MusicBrainz: 23bfc1a9-17e3-4df3-98e4-bc59dfe33128  VIAF: 53337483   WorldCat (עם VIAF): 53337483
נילי לביא

| --- | --- |

 מקום לימודים:  אוניברסיטת תל אביב 
 מוסדות:  יוניברסיטי קולג' לונדון 
 אתר רשמי
 
נילי לביא היא פרופסורית לפסיכולוגיה ולמדעי המוח ומנהלת מעבדת הקשב והמודעות הקוגניטיבית במכון למדעי המוח הקוגניטיביים ביוניברסיטי קולג' לונדון. עמיתה באקדמיה הבריטית, באגודה למדעי הפסיכולוגיה האמריקנית, האגודה המלכותית לביולוגיה והאגודה הבריטית לפסיכולוגיה. לביא ידועה בעיקר בזכות פיתוח תאוריית העומס התפיסתי של תשומת לב, תפיסה ושליטה קוגניטיבית בהקשר של עיבוד מידע.
השכלה

לביא סיימה תואר ראשון בפסיכולוגיה ופילוסופיה באוניברסיטת תל אביב בשנת 1987, והמשיכה לדוקטורט בפסיכולוגיה קוגניטיבית אותו סיימה בשנת 1993. את הפוסט-דוקטורט עשתה באוניברסיטת ברקלי, במעבדה של אן טריזמן. לאחר סיום הפוסט-דוקטורט עברה לאנגליה, שם קיבלה את תפקידה הראשון באקדמיה, במעבדה לפסיכולוגיה יישומית (כיום היחידה למדעי הקוגניציה והמוח), באוניברסיטת קיימברידג'. ב-1995 היא הצטרפה ליוניברסיטי קולג' לונדון.
מחקר

מחקרה של לביא עוסק בהשפעות של עומס מידע על מנגנוני המוח, תפקודים פסיכולוגיים (תפיסה, מודעות, זיכרון ורגש) והתנהגות. מחקר זה נערך במסגרת של תאוריית העומס שפיתחה הנוגעת לתשומת לב ולשליטה קוגניטיבית. לביא הציעה במקור את תאוריית העומס באמצע שנות התשעים כדי ליישב את הוויכוח בנוגע לשלב שבו נעשית סלקציה של הקשב בעיבוד המידע. התאוריה הציעה גישה חדשה באשר לאופי עיבוד המידע, לפיה לעיבוד מידע תפיסתי יש יכולת מוגבלת, אך העיבוד מתבצע באופן אוטומטי על כל המידע שבתוכו. התאוריה מתייחסת להשפעה של תשומת הלב על עיבוד מידע, תפיסה חזותית ומודעות, ובעיקר השימוש בזיכרון העבודה במהלך ביצוע משימות, והדרכים בהן אנשים יכולים להפעיל שליטה קוגניטיבית על התפיסה וההתנהגות שלהם.
פרסים והוקרה

2006 - פרס האגודה הפסיכולוגית הבריטית לקוגניציה על תרומה יוצאת דופן למחקר.
2011 - נבחרה כ"אשה מעוררת השראה" בקמפיין WiSE (נשים למדע, הנדסה ובנייה) [דרוש מקור]
2012 - פרס אמצע הקריירה מהאגודה לפסיכולוגיה ניסויית.
חיים אישיים

לביא הייתה בת זוגו של המשורר דוד אבידן. לאחר שעברה לאנגליה נישאה לפרופסור ג'ון דרייבר (אנ'), אף הוא פסיכולוג קוגניטיבי. התאלמנה ב-2011, אם לשני בנים.
הערות שוליים

↑  "People - Attention and Cognitive Control Group". UCL. נבדק ב-28 בינואר 2019. {{cite web}}:  (עזרה)
↑  גלי וינרב, ‏הפסיכולוגית הישראלית ששמה סוף למחלוקת בת 35 שנה, באתר גלובס, 16 בפברואר 2019
1 2  N. Lavie, Perceptual load as a necessary condition for selective attention, Journal of Experimental Psychology. Human Perception and Performance 21, 1995-6, עמ' 451–468
↑  N. Lavie, Selective attention and cognitive control: dissociating attentional functions through different types of load. In: Monsell, S and Driver, J, (eds.) Attention and performance XVIII, MIT PRESS, 2000, עמ' 175–194
1 2  Nilli Lavie, Distracted and confused?: selective attention under load, Trends in Cognitive Sciences 9, 2005-2, עמ' 75–82 doi: 10.1016/j.tics.2004.12.004
↑  Nilli Lavie, Yehoshua Tsal, Perceptual load as a major determinant of the locus of selection in visual attention, Perception & Psychophysics 56, 1994-03-01, עמ' 183–197 doi: 10.3758/BF03213897
↑  Nilli Lavie, Attention , Distraction , and Cognitive Control Under Load, www.semanticscholar.org, ‏2010
1 2  Nilli Lavie, Aleksandra Hirst, Jan W. de Fockert, Essi Viding, Load theory of selective attention and cognitive control, Journal of Experimental Psychology. General 133, 2004, עמ' 339–354 doi: 10.1037/0096-3445.133.3.339
↑  David Carmel, Jake Fairnie, Nilli Lavie, Weight and see: loading working memory improves incidental identification of irrelevant faces, Frontiers in Psychology 3, 2012, עמ' 286 doi: 10.3389/fpsyg.2012.00286
↑  "Cognitive Section Annual Award Winners". Wayback Machine. The British Psychological Society. נבדק ב-28 בינואר 2019. {{cite web}}:  (עזרה)
↑  "EPS Mid-Career Award". eps.ac.uk. 17 באוקטובר 2017. נבדק ב-18 בפברואר 2018. {{cite web}}:  (עזרה)
| --- | --- |
בקרת זהויות :  ORCID: 0000-0001-5274-0535
סוליימאן דמירל

סאמי סוליימאן גינדואודו דמירל (בטורקית: Sami Süleyman Gündoğdu Demirel;‏ 1 בנובמבר 1924 – 17 ביוני 2015) היה מדינאי טורקי אשר כיהן כראש ממשלת טורקיה שבע פעמים וכנשיאה התשיעי.
ראשית חייו

דמירל נולד והתחנך באספרטה והשלים את לימודיו האקדמאים בהנדסה אזרחית באיסטנבול ב-1949. הוא המשיך את לימודיו בארצות הברית בתחומי ההשקיה, הטכנולוגיה החשמלית ותכנון סכרים. ב-1954 מונה כראש מחלקת הסכרים בטורקיה (Barajlar Dairesi) ושנה לאחר מכן היה לראש ה"מנהלה הממלכתית לעבודות הידראוליות" (Devlet Su İşleri Genel Müdürlüğü, DSİ) שהוקמה ב-1953. הוא שימש כמרצה בתחום התמחותו בטכניון באנקרה ובין 1962 ל-1964 עבד כיועץ פרטי.
קריירה פוליטית

ב-1962 הצטרף דמירל למפלגת הצדק שנוסדה שנה קודם לכן. שנתיים לאחר מכן, בנובמבר 1964 היה ליושב ראש המפלגה וב-20 בפברואר 1965 היה שותף להקמת ממשלה של מפלגות האופוזיציה. כדי שלא להרגיז את הצבא, הועמד בראשות הממשלה דמות נייטרלית, סואט האירי אירגיפלי (Suat Hayri Ürgüplü), והוא שימש כמשנה לראש הממשלה. בבחירות שנערכו ב-10 באוקטובר 1965, הצעיד דמירל את המפלגה לניצחון סוחף והיה לראש ממשלת טורקיה בגיל 41 בלבד. הוא הקים ממשלת רוב שכיהנה משך 4 שנים ושתי ממשלות רוב נוספות לאחר הבחירות שנערכו ב-10 באוקטובר 1969.
עם זאת, לאחר בחירות אלה הלך וגבר חוסר השקט במדינה בעיקר בקרב חוגי השמאל ומהומות רחוב התחוללו ברחביה. בשל כך ובשל חששו של ראש המטות המשולבים של טורקיה כי גורמים שמאלניים קיצוניים, גם בקרב הצבא עצמו, מתכננים לתפוס את השלטון, הוא הודיע במזכר לנשיא ג'וודט סונאי, ב-12 במרץ 1971, כי אם דמירל לא יפזר את ממשלתו ותוקם ממשלה יציבה, יתפוס הצבא את השלטון במדינה. דמירל הגיב בהתפטרות בו ביום וההפיכה זכתה בשל כך לכינוי "הפיכת המזכר".
החל ב-1977 הצליח דמירל לבסס שלוש ממשלות נוספות. שתיים מממשלות אלה היו ממשלות קואליציה ובאחרונה אף הצליח דמירל להקים ממשלת רוב שכיהנה 10 חודשים, אך השלטון נע בתקופה של שלוש שנים כמטוטלת בין מפלגתו למפלגת העם הרפובליקאית בראשות בולנט אג'וויט; ולבסוף, ב-1980, תפס הצבא את השלטון במדינה בהפיכה הצבאית השלישית. לאחר הפיכה זו פוזרו כל המפלגות הפוליטיות ועל דמירל עצמו נאסרה פעילות פוליטית משך 10 שנים.
למרות זאת, ב-1983 היה דמירל ממקימיה של מפלגת הדרך הנכונה, ממשיכת דרכה של מפלגת הצדק. בעקבות משאל עם שיזם דמירל בעניין ביטול האיסור שחל עליו בוטל זה ב-6 בספטמבר 1987, ו-18 יום לאחר מכן הוא נבחר ליושב ראש של מפלגת הדרך הנכונה באופן רשמי. ב-20 באוקטובר 1991 ניצחה מפלגתו בבחירות ודמירל היה לראש ממשלת טורקיה בפעם השביעית. עם מותו הפתאומי של נשיא טורקיה, טורגוט אזאל, היה דמירל לנשיאה התשיעי ב-16 במאי 1993. הוא סיים את כהונתו בת 7 השנים בשנת 2000.
הערות שוליים

↑  הוקמה ממשלת קואליציה בטורקיה, הַבֹּקֶר, 21 בפברואר 1965
| --- | --- |
בקרת זהויות :  NLI: 987007438979205171  CiNii: DA1289542X  GND: 119226464  ISNI: 0000 0000 8391 0050  LCCN: n87862829  NLA: 35754123  NSK: 000197575  NTA: 074887629  SUDOC: 08284156X  TDVİA: demirel-suleyman-sami  VIAF: 67993087   WorldCat (עם VIAF): 67993087
סורת אל-אנסאן

| --- | --- |

שם ומספר הסורה בערבית
 שם מתורגם:  סורת האדם
 מספר הסורה:  76
 מספר פסוקים:  31
 מיקום:  מכה
 ויקיטקסט:  אל-אנסאן (תרגום רקנדורף)
 → סורת אל-קיאמהסורת אל-מרסלאת ←
סורת אל-אנסאן (בערבית: سورة الإنسان) היא סורה מספר 76 בקוראן, והיא מונה 31 פסוקים.
תוכן הסורה

סורת אל-אנסאן מתחילה עם סיפור הבריאה של האדם, הניסיונות שהוא לכאורה יעבור בחיים האלה, וזכותו לבחור באופן חופשי את דרכו בעולם.
הסורה ממשיכה עם מספר המלצות, וביניהן:
להתאזר בסבלנות.
להזכיר את האל בבוקר ובערב.
לסגוד לאל ולשבחו במהלך חלק מהלילה.
הסורה מסתיימת בחלוקת האנושות לשני סוגי אנשים, אלה שעל פי המסורת האסלאמית האל ירחם עליהם, ואלה שכביכול ייענשו בעולם הבא.
הערות שוליים

↑  Wonderful Recitation of Surah Al-Insan by Muhammad Salah Nafea - PakVim.net HD Vdieos Portal, pakvim.net (באנגלית)
↑  Sura al-Insan, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-קיאמה | הקוראן | הסורה הבאה: סורת אל-מרסלאת |
| הסורה הקודמת: סורת אל-קיאמה | סורה 76 | הסורה הבאה: סורת אל-מרסלאת |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327359805171  LCCN: n84038564  TDVİA: insan-suresi  VIAF: 918159478320127990001   WorldCat (עם VIAF): 918159478320127990001
סורת אל-אנעאם

| --- | --- |

שם הסורה בערבית
 שם מתורגם:  סורת ההמקנה
 מספר הסורה:  6
 מספר פסוקים:  165
 מיקום:  מכה
 ויקיטקסט:  סורת אל-אנעאם (תרגום רקנדורף)
 → סורת אל-מאאידהסורת אל-אעראף ←
סורת אל-אנעאם (בערבית: ٱلْأَنْعَام, "הבהמה" או "המקנה") היא הסורה השישית בקוראן, עם 165 פסוקים (איאת). היא מגיעה אחרי סורת אל-מאאידה. על פי המסורת המוסלמית, סורה זו הורדה באל-מדינה[דרוש מקור]. עם זאת, ישנם מקורות אסלאמיים הגורסים כי הסורה הורדה במכה.
שם הסורה נגזר מפסוקים 136, 138 ו-139, בהם מוזכר המושג אל-אנעאם.
תוכן הסורה

סורת אל-אנעאם עוסקת בנושאים הבאים:
דחיית פוליתאיזם
חוסר אמונה
מונותיאיזם
התגלות
שליחויות על דבר אללה אשר מתגלות לנביאים או למלאכים
תחיית המתים
הסורה מספרת גם על סיפורו של הנביא איברהים, שקורא לאחרים להפסיק לעבוד את גרמי השמים ולעבוד את אללה כמותו.
הערות שוליים

↑  הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org
↑  Hebrew_Quran
↑  TheLastDialogue, Surah Al Anam Summary, The Last Dialogue, ‏2019-03-06 (באנגלית)
↑  6. Surah Al Anaam (The Cattle) - Sayyid Abul Ala Maududi - Tafhim al-Qur'an - The Meaning of the Qur'an, www.englishtafsir.com
↑  Quran: 6. Surah Al-An`âm /Saad Al-Ghamdi / Read version
↑  Sura al-An'am, WikiShia (באנגלית)
↑  Surah Al-An'am [6], Surah Al-An'am [6] (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-מאאידה | הקוראן | הסורה הבאה: סורת אל-אעראף |
| הסורה הקודמת: סורת אל-מאאידה | סורה 6 | הסורה הבאה: סורת אל-אעראף |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987007289820805171  GND: 7847827-3  LCCN: n87851899  TDVİA: enam-suresi  VIAF: 185945441   WorldCat (עם VIAF): 185945441
סורת אל-אנפאל

| --- | --- |
שם ומספר הסורה בערבית
 שם מתורגם:  סורת המלקוח
 מספר הסורה:  8
 מספר פסוקים:  75
 מיקום:  אל מדינה
 ויקיטקסט:  סורת אל-אנפאל (תרגום רקנדורף)
 → סורת אל-אעראףסורת א-תובה ←
סורת אל-אנפאל (בערבית: سورة الأنفال, "חזון השלל") היא הסורה ה-8 בקוראן.
הסורה מונה 75 פסוקים, ושמה נגזר מהפסוק הראשון בה.
תוכן הסורה

סורת אל-אנפאל עוסקת בעיקר בנושאים שלהלן:
סוגיות כלכליות, כולל חלוקת השלל שנלקח משדה הקרב.
קרב בדר ומוסר ההשכלה שלו.
תכונותיהם של המאמינים.
ג'יהאד.
הגירתו של מוחמד לאל-מדינה.
אמונתם ואורח חייהם של הפוליתאיסטים הערבים בתקופה שקדמה לאסלאם.
סוגיות הקשורות לשבויים.
המונאפיקון.
הערות שוליים

↑  הקוראן / תרגם צבי רקנדורף, באתר old.benyehuda.org
↑  Surah Al-Anfal [8], Surah Al-Anfal [8] (באנגלית)
↑  Surah Al-Anfal, Chapter 8, Al-Islam.org, ‏2014-01-23 (באנגלית)
↑  TheLastDialogue, Surah Al Anfal Summary, The Last Dialogue, ‏6 במרץ 2019 (באנגלית)
↑  Tafsīr-i nimūna, כרך 7, עמ' 77-78
↑  Sura al-Anfal, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-אעראף | הקוראן | הסורה הבאה: סורת א-תובה |
| הסורה הקודמת: סורת אל-אעראף | סורה 8 | הסורה הבאה: סורת א-תובה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987007503807405171  GND: 4702742-3  LCCN: n82246205  TDVİA: enfal-suresi  VIAF: 185499488   WorldCat (עם VIAF): 185499488
סידור ישרים

בגאומטריה קומבינטורית, סידור ישרים הוא מערכת מסומנת של ישרים במישור האוקלידי או הפרויקטיבי, שכל שניים מהם נחתכים. מערכות כאלה נלמדות באמצעות מודלים קומבינטוריים כגון סידורים של פסאודו-ישרים (ראו להלן). ההכללה לסידור של על-מישורים מופיעה בהקשרים שונים בגאומטריה אלגברית ובתורת החבורות, למשל בהצגות של חבורות קוקסטר. משפט Folkman-Lawrence מספק קשר בין סידורי ישרים (ופסאודו-ישרים) לבין מטרואידים.
פסאודו-ישרים

פסאודו-ישר הוא מסילה חלקה ופשוטה במישור, המשיקה באינסוף ובמינוס אינסוף לשני ישרים מקבילים. פסאודו-ישרים מאפשרים ללמוד את התכונות הקומבינטוריות של סידור ישרים, תוך הרפיה של אילוצים גאומטריים. כמה מהשאלות העיקריות בתחום זה נוגעות למידה שבה אפשר לממש סידור של פסאודו-ישרים באמצעות ישרים.
סידור של פסאודו-ישרים הוא מערכת מסומנת של פסאודו-ישרים, שבה כל זוג פסאודו-ישרים נפגש בדיוק פעם אחת, ובה הם חוצים זה את זה. סידור שבו כל הפסאודו-ישרים נפגשים בנקודה אחת נקרא עפרון (pencil), והוא נחשב לטריוויאלי. סידור של פסאודו-ישרים משרה קומפלקס תאי שהקודקודים שלו הם התחומים המתקבלים מהוצאת הסידור מן המישור, והקשתות שלו מחברות תחומים שיש להם שפה משותפת (שאינה נקודה). שני סידורים שהקומפלקסים שלהם איזומורפיים נקראים איזומורפיים. נקודות החיתוך הן קודקודים של הסידור. קודקוד שנפגשים בו בדיוק שני פסאודו-ישרים הוא קודקוד פשוט; קודקוד שאינו פשוט הוא קודקוד מרובה. סידור שכל הקודקודים שלו פשוטים הוא סידור פשוט. ידוע שהלוגריתם של מספר הסידורים האפשריים של n פסאודו-ישרים חסום בין שתי כפולות חיוביות של n^2.
סידור שבו כל אחד מהפסאודו-ישרים הוא מונוטוני בציר ה-x נקרא סידור אוקלידי.
סידור אוקלידי שבו כל אחד מן הפסאודו-ישרים מקביל לציר ה-x בכל מקום פרט לסביבה של הקודקודים נקרא דיאגרמת תיילים (wiring diagram) או רשת מיון פרימיטיבית. כל סידור של פסאודו-ישרים איזומורפי לדיאגרמת תיילים.
סידור של פסאודו-ישרים הוא בר-מתיחה (stretchable) אם הוא איזומורפי לסידור ישרים. כל סידור של עד 8 ישרים ניתן למתיחה, אבל יש סידור פשוט ב-9 פסאודו-ישרים שאינו כזה. כל סידור שהתאים שלו משולשים ומרובעים (ואפילו אם יש תא אחד גדול יותר -) הוא ניתן למתיחה. ההכרעה האם סידור פשוט ניתן למתיחה היא NP-קשה.
תמורות

כאשר מטילים סידור של פסאודו-ישרים על ישר קבוע, מתקבלת בכל נקודה של הישר תמורה של המסילות, המתארת את מרחקן המכוון מן הישר. התמורה משתנה על ידי החלפה של כמה מסילות סמוכות בכל קודקוד. התמורות המתקבלות באינסוף ובמינוס אינסוף מנוגדות זו לזו. הסתכלות פרויקטיבית מאפשרת להשלים את סדרת התמורות על ידי תמורות מנוגדות, והמעבר בחזרה למישור האוקלידי, הכרוך בבחירת "הנקודה באינסוף", משמעו חיתוך של מעגל התמורות במקום כלשהו. סדרה כזו של תמורות נקראת סדרה מותרת (allowable sequence).
תחומים קמורים

תהי p נקודה מחוץ לפסאודו-ישרים המרכיבים סידור A. ה-p-קמור של תת-סידור B כולל את הישרים ש-B מפריד ביניהם לבין p. משפט Helly ומשפט Tverberg עוסקים בהרחבת סידור פסאודו-ישרים נתון על-ידי פסאודו-ישר הנמצא ב-p-קמור של נקודה נתונה.
ראו גם

סדרת המסעדן העצלן
הערות שוליים

↑  Euclidean arrangements of n pseudolines with one n-gon are stretchable, 2011
סורת אל-אנפטאר

| --- | --- |

שם ומספר הסורה בערבית
 שם מתורגם:  סורת ההבקעות
 מספר הסורה:  82
 מספר פסוקים:  19
 מיקום:  מכה
 ויקיטקסט:  אל-אנפטאר (תרגום רקנדורף)
 → סורת א-תכוירסורת אל-מטפפין ←
סורת אל-אנפטאר (בערבית: سورة الانفطار) היא הסורה ה-82 בקוראן, והיא מונה 19 פסוקים, המורכבים מ-81 מילים, המורכבות מ-333 אותיות.
שם הסורה נגזר מהפסוק הראשון בה, ומשמעות השם היא "ההתבקעות".
הסורה עוסקת בעיקר באחרית הימים, ביום הדין, ובחיים שאחרי המוות. חלק מפרשני הקוראן מייחסים סגולות רפואיות לקריאת הסורה הזאת.
סורת אל-אנפטאר נחשבת לפי המסורת האסלאמית כאחת הסורות שניתנו לנביא מוחמד בתקופה שקדמה להג'רה.
הערות שוליים

↑  TheLastDialogue, Surah Al Infitar Summary, The Last Dialogue, ‏7 במרץ 2019 (באנגלית)
↑  cpsquran
↑  Sura al-Infitar, WikiShia (באנגלית)
↑  Baḥrānī, al-Burhān
↑  Qur'an Divisions Sura • Verse • Juz' • Hizb Makki, Madani Exegesis Shi'aAl-Qummi • Al-Tibyan • Al-Mizan SunniAl-Kashshaf • Tafsir al-Kabir • Ruh al-Bayan Translations EnglishArthur John Arberry • Alfred Guillaume • Richard Bell • Marmaduke Pickthall Other languages I'jaz Mathematical • Sientific • Apparent Associated Concepts Qur'anic Sciences • Asbab al-Nuzul • Revelation • Tilawa• Ta'wil • Tajwid • Tartil • Muhkam, Mutashabih • Ayat al-Ahkam, Makki and Madani, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת א-תכויר | הקוראן | הסורה הבאה: סורת אל-מטפפין |
| הסורה הקודמת: סורת א-תכויר | סורה 12 | הסורה הבאה: סורת אל-מטפפין |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  TDVİA: infitar-suresi  VIAF: 173159478020727990007   WorldCat (עם VIAF): 173159478020727990007
סל תרבות שטראוס

סל תרבות שטראוס
סל תרבות שטראוס הוא מיזם ותוכנית חינוך לאמנות ותרבות לילדים, נוער ולקהל הבוגר, שהחלה כיוזמה של אבנר שטראוס, מוזיקאי, משורר ויזם תרבות. התוכנית מתמקדת בתחומי אמנות ותרבות: תיאטרון, מחול, מוזיקה, אמנות פלסטית, קולנוע וספרות.
רקע

בהיותו תלמיד בבית ספר נחשף אבנר שטראוס לכנר דוד חן מתזמורת רשות השידור שהופיע בבית ספרו ומאז הקנה לו אהבה לבאך. בעת שבגר והפך בעצמו למוזיקאי, לשטראוס היה חזון להביא לתלמידים אהבה לאמנות ותרבות, וכלים אמנותיים תרבותיים, כפי שדוד חן הביא לו כתלמיד.
התוכנית פועלת מאז שנת 1986, תחילה בירושלים ולאחר מכן בתל אביב ובכל הארץ. היא סיפקה העשרה תרבותית לילדים, תחילה בתחום מוזיקה בתוכנית "מוזיקה אמריקאית במאה העשרים" שהגיע למרבית התיכונים וחטיבות הביניים בארץ בשנות התשעים, ולאחר מכן הורחב לתחומים נוספים. התוכנית הפיקה באופן עצמאי הצגות והופעות לכל התחומים והגילאים.
רבות מהפעולות התרבותיות והאמנותיות של "סל תרבות שטראוס" לאורך השנים היו מומלצות על ידי משרד החינוך וסל תרבות ארצי והיוו חלק מההיצע המאושר והרשמי שלו. התוכנית קיימה מפגשים, מופעים, קונצרטים והצגות רבות בתחומים השונים שהגיעו עד היום לכ-3 מיליון תלמידים[דרוש מקור].
התוכנית משתפת פעולה עם גופים שונים, כשהבולט בהם הוא עמותת אב"י – אמנויות במה ישראלית כמו כן עם מאות אמנים, ועם תוכנית סל תרבות ארצי ו משרד החינוך.
מטרות ופעילות

מטרת התוכנית היא הצגת ערכים תרבותיים-אמנותיים לילדים ונוער בסגנונות שונים ומגוונים, פלורליזם אמנותי ותרבותי היכול לשמש ככלי לקירוב לבבות מתרבויות שונות ולהכרה בתרבויות אחרות. התוכנית עושה שימוש באמנות לגירוי מחשבה בנושאים חברתיים, עולם ירוק ואיכות הסביבה, אלימות, שורשים, מחויבות אישית, היגיינה ועוד.
"סל תרבות שטראוס" משתף פעולה עם משרד החינוך כשהדגש הוא על האיכות האמנותית. בין הפעילויות בתוכנית הצגות תיאטרון ומחול, קונצרטים, מפגשים מונחים, סרטים דוקומנטריים, מפגשי סופרים ומשוררים, סדנאות מקצועיות, ימי אמנויות, הרצאות, מפגשי אמן, מופעים, שעת סיפור, מפגשים רב-תחומיים (אמנים מתחומים שונים) והופעות. הסל פועל מדן ועד אילת, גם במקומות אליהם תוכנית "סל תרבות ארצי" אינה מגיעה.
במשך השנים התרחבה הפעילות של "סל תרבות שטראוס" לקהלים שונים ולכל הגילאים.
אמנים בולטים

בין הבולטים בתוכניות השונות ב"סל תרבות שטראוס": אורי פינק, מאירה ברנע-גולדברג, דנה אלעזר-הלוי, דוד דביר, מרב סודאי, שלמה בר והברירה הטבעית, נקמת הטרקטור, אבי בללי, ירונה כספי, חנה ליבנה, ציפי שחרור, איטו אבירם, מאיה בז'רנו, שלי אלקיים, נורית צרפתי, מירי לשם-פלאי, תמיר גרינברג, אמיר אור, ריקה ברקוביץ, גיורא פישר, יצחק נוי, שחר מרקוס, שי יחזקאלי, רותי הלביץ כהן, אניסה אשקר, אייל שכטר ואבנר שטראוס.
סלאבוניה

סמל סלאבוניה - מופיע גם בסמל קרואטיה (שני מימין) בין חמשת סמלי האזורים ההיסטוריים של המדינה
סלאבוניה (בקרואטית Slavonija; בסרבית Славонија; בהונגרית Szlavónia) הוא חבל ארץ היסטורי וגאוגרפי במזרח קרואטיה, הגובל בחלקו בנהרות דראווה מצפון, סאווה מדרום ובדנובה ממזרח. סלאבוניה הוא בעיקרו חבל ארץ מישורי, המהווה את המשכו הדרומי של המישור הפאנוני, אך במרכזו ומערבו משתרעים מספר טורי גבעות ששיאם בהר פפוק (Papuk) שגובהו 984 מטר.
אוכלוסייה וכלכלה

האזור מתחלק בין שבעה ממחוזות בקרואטיה ואוכלוסייתו עמדה בשנת 2001 על 781,454 איש. רובה של אוכלוסיית סלאבוניה היא קרואטית (בין 78% ל-94% במחוזות השונים) והקבוצה השנייה בגודלה היא הסרבים (6.5% עד 15%). בנוסף מתגוררים באזור הונגרים, אלבנים, גרמנים, איטלקים, וצוענים, וכן יש בו ייצוג כמעט לכל לאום סלאבי. העיר הגדולה בסלאבוניה היא אוסייק שמנתה 114,616 תושבים בשנת 2001. ערים גדולות נוספות הן סלבונסקי ברוד, וינקובצי, ווקובר ו-ג'קובו הידועה בעיקר בזכות הקתדרלה שלה.
סלאבוניה היא בעיקרה חבל ארץ חקלאי והגידולים העיקריים הם חיטה ותירס. הענף השני בחשיבותו לאחר החקלאות הוא ענף עיבוד המזון. האזור, ובמיוחד חלקו המזרחי, טרם התאושש לחלוטין מנזקי מלחמת העצמאות של קרואטיה ומהכיבוש הסרבי.
גלריה

כנסיית מיכאל הקדוש באוסייק
הגשר על הדראווה באוסייק
קתדרלת פטרוס הקדוש בג'קובו
נזקי מלחמת העצמאות של קרואטיה בווקובר
ממלכת קרואטיה-סלאבוניה כחלק מהונגריה בתקופת האימפריה האוסטרו-הונגרית
שטחי הרפובליקה הסרבית של קראינה
נירפריב

| --- | --- |

 שם IUPAC
 2-[4-[(3S)-3-Piperidyl]phenyl]indazole-7-carboxamide
 שמות מסחריים בישראל
 זג'ולה - zejula
 נתונים כימיים
 כתיב כימי:  C19H20N4O 
 מסה מולרית:  320.164 יחידת מסה אטומית מאוחדת 
 נתונים פרמוקוקינטיים
 זמן מחצית חיים:  36 שעות
 בטיחות
 מעמד חוקי:  מאושרת על ידי ה־FDA וה-EMA
 דרכי מתן:  פומי
 מזהים
 קוד ATC:  L01XX54 
 מספר CAS:  1038915-60-4
 PubChem:  24958200
 ChemSpider:  24531930
 
נירפריב (בלועזית: niraparib) הוא מעכב PARP(אנ'), הזמין במתן פומי, והחומר הפעיל בתרופה זג'ולה (Zejula), שפותחה על ידי חברת טסארו(אנ') לטיפול בסרטן השחלות, הניטלת אחת ליום בקפסולות דרך הפה.
לנירפריב הוענק אישור לפיתוח מואץ(אנ') על ידי מנהל המזון והתרופות האמריקני (ה־FDA), וחברת טסארו הגישה בקשה לאישור תרופה חדשה(אנ') ב־2016. התרופה אושרה לשיווק בארצות הברית ב־27 במרץ 2017, ובאירופה ב־16 בנובמבר 2017.
התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.
שימושים רפואיים

התרופה מאושרת על ידי ה- FDA בארצות הברית לטיפול תחזוקה של חולות מבוגרות עם סרטן שחלות אפיתליאלי(אנ') נישנה, סרטן החצוצרות(אנ'), או סרטן ראשוני של הצפק(אנ'), עם תגובה מלאה או חלקית לכימותרפיה מבוססת-תרכובות פלטינה(אנ').
בניסוי קליני עם 553 חולות, שרידות חופשית-מהתקדמות מחלה(אנ')‏ (PFS), בחולות עם מוטציית חסר או עם חשד למוטציית חסר ב-BRCA(אנ') בתאי נבט(אנ'), שטופלו עם נירפריב, הייתה 21.0 חודשים, לעומת 5.5 חודשים עם אינבו. בחולות ללא מוטציה זו, ה- PFS בקבוצה שטופלה עם נירפריב הייתה של 9.3 חודשים לעומת 3.9 חודשים עם אינבו.
בניסוי הקליני שלב II ‏QUADRA שתוצאותיו פורסמו בחודש מאי 2019, נמצא כי מונותרפיה(אנ') עם נירפריב, כקו טיפול מאוחר, בנשים עם סרטן שחלות, שטופלו בעבר בצורה אינטנסיבית, הראתה פעילות רלוונטית קלינית, ללא סיגנלים חדשים של בטיחות, לא רק בכאלה עם מוטציה ב-BRCA, אלא גם בחולות עם זן הבר של BRCA‏.
התוויות נגד

אין פירוט של התוויות נגד, במידע הרשמי של התרופה.
תופעות לוואי

תופעות הלוואי הנפוצות ביותר בניסויים הקליניים, היו ספירות דם נמוכות, כלומר, תרומבוציטופניה (ב -61% מהחולים, ותרומבוציטופניה חמורה ב -29%), אנמיה (ב -50%, ואנמיה חמורה ב -25%), נויטרופניה (ב -30%, ונויטרופניה חמורה ב-20%). תופעות לוואי אחרות, בעיקר קלות עד מתונות בחומרתן, כללו בחילה, עייפות ועצירות. בניסוי קליני שנערך על פני יותר מ-250 יום (חציון), 15% מהחולים נאלצו להפסיק לצמיתות את הטיפול עם נירפריב, בשל תופעות לוואי.